stanford-oval/wikipedia huggingface dataset:
วิกตอร์ ลินเดอเลิฟ

| 0 | 1 | 2 | 3 |
| --- | --- | --- | --- |
 ลินเดอเลิฟขณะเล่นให้กับแมนเชสเตอร์ยูไนเต็ดในปี 2017
ข้อมูลส่วนตัว
ชื่อเต็ม:  วิกตอร์ เยอร์เกิน นิลซ็อน ลินเดอเลิฟ
วันเกิด:   (1994-07-17) 17 กรกฎาคม ค.ศ. 1994 (30 ปี)
สถานที่เกิด:  เวสเตโรส สวีเดน
ส่วนสูง:  1.87 เมตร (6 ฟุต 2 นิ้ว)
ตำแหน่ง:  กองหลัง
ข้อมูลสโมสร
สโมสรปัจจุบัน:  แมนเชสเตอร์ยูไนเต็ด
หมายเลข:  2
สโมสรเยาวชน
:  IK Franke
:  Västerås IK
2007–2009:  Västerås SK
2012–2013:  Benfica
สโมสรอาชีพ*
| ปี |  ทีม |  ลงเล่น |  (ประตู) |
| 2009–2012 |  Västerås SK |  41 |  (0) |
| 2012–2013 |  ไบฟีกา เบ |  96 |  (4) |
| 2013–2017 |  ไบฟีกา |  48 |  (2) |
| 2017– |  แมนเชสเตอร์ยูไนเต็ด |  178 |  (4) |
ทีมชาติ‡
| 2010–2011 |  สวีเดน อายุไม่เกิน 17 ปี |  5 |  (0) |
| 2012–2013 |  สวีเดน อายุไม่เกิน 19 ปี |  17 |  (0) |
| 2014–2015 |  สวีเดน อายุไม่เกิน 21 ปี |  13 |  (0) |
| 2016– |  สวีเดน |  66 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 เมษายน ค.ศ. 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 25 มีนาคม ค.ศ. 2024
วิกตอร์ เยอร์เกิน นิลซ็อน ลินเดอเลิฟ (สวีเดน: Victor Jörgen Nilsson Lindelöf; เกิดวันที่ 17 กรกฎาคม ค.ศ. 1994) เป็นนักฟุตบอลชาวสวีเดน ปัจจุบันเล่นในตำแหน่งกองหลังให้กับแมนเชสเตอร์ยูไนเต็ดและทีมชาติสวีเดน ส่วนใหญ่เขาเล่นในตำแหน่งเซ็นเตอร์แบ็ก นอกจากนี้ ยังสามารถเล่นในตำแหน่งแบ็กขวาได้อีกด้วย
ลินเดอเลิฟเริ่มต้นอาชีพกับ Västerås ในสวีเดน โดยได้ลงเล่นนัดแรกในเดือนตุลาคม ค.ศ. 2009 ต่อมาในเดือนธันวาคม ค.ศ. 2011 เขาย้ายไปไบฟีกาในโปรตุเกส โดยลงเล่นให้กับทั้งทีมเยาวชนและทีมเบของสโมสร หลังจากที่ลงเล่นครั้งแรกให้กับทีมชุดใหญ่ใน ค.ศ. 2013 เขาได้ลงเล่นให้กับทีมบีอย่างต่อเนื่อง และมีส่วนช่วยให้สโมสรชนะเลิศปรีไมราลีกาหลายสมัย เขาย้ายไปแมนเชสเตอร์ยูไนเต็ดในเดือนกรกฎาคม ค.ศ. 2017
ลินเดอเลิฟเป็นตัวแทนของสวีเดนในทีมชาติรุ่นอายุไม่เกิน 17, 19, 21 ปี และทีมชาติชุดใหญ่ เขาเป็นส่วนหนึ่งของทีมชาติรุ่นอายุไม่เกิน 21 ปีในชุดชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 เขาลงเล่นให้กับทีมชาติชุดใหญ่ครั้งแรกในเดือนมีนาคม ค.ศ. 2016 และเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2016 และฟุตบอลโลก 2018
สโมสรอาชีพ > ช่วงแรก

สมัยเยาวชน ลินเดอเลิฟได้เล่นให้กับหลายสโมสรที่ตั้งอยู่ที่ Västerås อาทิ สโมสร FK Franke, Västerås IK และ SK
ในเดือนตุลาคม ค.ศ. 2009 เมื่อมีอายุได้ 15 ปี ลินเดอเลิฟได้ลงเล่นให้กับทีมชุดใหญ่ของ Västerås SK เป็นครั้งแรก ช่วยให้ทีมเอาชนะ BK Forward 3–0 ฤดูกาลถัดมา เขาช่วยให้ทีมเลื่อนชั้นสู่ลีกระดับสองของประเทศ ใน ค.ศ. 2011 เขาเดินทางไปอังกฤษเพื่อทดสอบฝีเท้ากับสโตกซิตี ซึ่งสุดท้าย สโมสรไม่ได้ยื่นข้อเสนอซื้อตัวเขา
สโมสรอาชีพ > ไบฟีกา

วันที่ 1 ธันวาคม ค.ศ. 2011 ลินเดอเลิฟทำข้อตกลงในการย้ายไปไบฟีกาในโปรตุเกสในฤดูร้อนปี 2012 และในวันที่ 8 มิถุนายน ค.ศ. 2015 เขาได้ขยายสัญญากับสโมสรไปจนถึงปี 2020 ในฤดูกาล 2012–13 เขาพาทีมเยาวชนของสโมสรชนะเลิศแชมเปียนชิปโปรตุเกสรุ่นอายุไม่เกิน 19 ปี วันที่ 19 ตุลาคม ค.ศ. 2013 เขาลงเล่นให้กับทีมชุดใหญ่เป็นครั้งแรก ช่วยให้เอาชนะ CD Cinfães ในปอร์ตูกีสคัพ 1–0 ต่อมาในฤดูกาล 2013–14 เขาทำ 2 ประตูจากการลงเล่น 33 นัดให้กับทีมสำรอง ในฤดุกาล 2015–16 เขากลับมาลงเล่นให้กับทีมชุดใหญ่อีกครั้งโดยช่วยให้ทีมเอาชนะนาซิองนัล 1–0 ในตากาเดลีกา วันที่ 16 กุมภาพันธ์ ค.ศ. 2016 เขาลงเล่นในยูฟ่าแชมเปียนส์ลีก รอบ 16 ทีมสุดท้าย เลกแรก ช่วยให้ไบฟีกาเอาชนะเซนิตเซนต์ปีเตอส์เบิร์ก 1–0 สี่วันถัดมา เขาทำประตูแรกในปรีไมราลีกาให้กับไบฟีกา ช่วยให้ทีมเอาชนะ Paços de Ferreira 3–1 วันที่ 28 พฤษภาคม ค.ศ. 2017 เขาลงเล่นในตากาเดปอร์ตูกาล นัดชิงชนะเลิศ ช่วยให้ทีมเอาชนะวิตูรีอาเดกีมารัส 2–1
สโมสรอาชีพ > แมนเชสเตอร์ยูไนเต็ด

วันที่ 10 มิถุนายน ค.ศ. 2017 แมนเชสเตอร์ยูไนเต็ด ประกาศว่าสโมสรบรรลุข้อตกลงกับไบฟีกาในการซื้อตัวลินเดอเลิฟด้วยค่าตัว 35 ล้านยูโร (อาจมีส่วนเสริมอีก 10 ล้านยูโร) ก่อนที่จะทำข้อตกลงส่วนตัวและตรวจร่างกาย ลินเดอเลิฟผ่านการตรวจร่างกายที่ศูนย์ฝึกซ้อมแทรฟฟอร์ดเมื่อวันที่ 14 มิถุนายน เขาเซ็นสัญญาสี่ปีกับสโมสร โดยมีตัวเลือกในการขยายสัญญาอีกหนึ่งปี สัญญาของเขาจะมีผลตั้งแต่วันที่ 1 กรกฎาคมเป็นต้นไป
เขาลงเล่นนัดแรกให้กับสโมสรในนัดที่พบกับเรอัลมาดริดในยูฟ่าซูเปอร์คัพ 2017 อย่างไรก็ตาม ต้องใช้เวลากว่าสองเดือนกว่าที่เขาจะได้ลงเล่นนัดแรกในพรีเมียร์ลีกในการพบกับลิเวอร์พูลเมื่อวันที่ 14 ตุลาคม ลินเดอเลิฟทำประตูแรกให้กับสโมสรเมื่อวันที่ 29 มกราคม ค.ศ. 2019 ช่วยให้ทีมเปิดบ้านตามตีเสมอเบิร์นลีย์ 2–2
ในเดือนกันยายน ค.ศ. 2019 เขาขยายสัญญากับสโมสรออกไปจนถึงปี 2024 พร้อมตัวเลือกในการขยายเพิ่มอีกหนึ่งปี
ทีมชาติ

ลินเดอเลิฟลงเล่นนัดแรกให้กับทีมชาติรุ่นอายุไม่เกิน 21 เมื่อวันที่ 14 ตุลาคม ค.ศ. 2014 ในเลกที่สองของฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 รอบคัดเลือกเพลย์ออฟ นัดที่พบกับฝรั่งเศส
ในตอนแรกลินเดอเลิฟไม่ถูกเรียกติดทีมชาติในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี แต่ในวันที่ 15 มิถุนายน ค.ศ. 2015 เขามีชื่อติดทีมชาติแทนที่ Emil Krafth ซึ่งบาดเจ็บที่หลัง เขาลงเล่นนัดแรกในรายการนี้ในนัดเปิดสนามที่พบกับอิตาลี ต่อมาในวันที่ 30 มิถุนายน ค.ศ. 2015 เขาเป็นคนยิงลูกโทษคนที่ห้าและยิงเข้าไปได้ ช่วยให้สวีเดนชนะการยิงลูกโทษเหนือโปรตุเกส 4–3 ในนัดชิงชนะเลิศ ทำให้สวีเดนชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปี และเขาก็มีชื่อติดทีมยอดเยี่ยมประจำรายการด้วย
ลินเดอเลิฟมีชื่อติดทีมชาติสวีเดนชุดใหญ่ครั้งแรกในเดือนมีนาคม ค.ศ. 2016 ในนัดกระชับมิตรที่จะพบกับตุรกีและเช็กเกีย เขาลงเล่นให้กับทีมชาติครั้งแรกในนัดที่บุกแพ้ตุรกี 2–1 เมื่อวันที่ 24 มีนาคม ค.ศ. 2016
เขามีชื่อติดทีมชาติสวีเดนในการแข่งขันฟุตบอลชิงแชมป์แห่งชาติยุโรป 2016 ที่ประเทศฝรั่งเศส โดยเขาลงเล่นเป็นตัวจริงในรอบแบ่งกลุ่มครบทุกนัด แม้ว่าสุดท้ายสวีเดนจะไม่ผ่านเข้าสู่รอบ 16 ทีมสุดท้ายก็ตาม ลินเดอเลิฟมีชื่อติดทีมชาติชุดเบื้องต้น 35 คนในการแข่งขันโอลิมปิกฤดูร้อน 2016 ที่รีโอเดจาเนโร แต่เขาถูกต้นสังกัดอย่างไบฟีกากันไม่ให้ร่วมแข่งขัน สโมสรคิดว่าการเข้าร่วมโอลิมปิกจะสร้างความเสี่ยงต่อโอกาสในฤดูกาลถัดไปของเขา ลินเดอเลิฟทำประตูในนามทีมชาติช่วยให้สวีเดนเปิดบ้านเอาชนะบัลแกเรีย 3–0 ในฟุตบอลโลก 2018 รอบคัดเลือก เมื่อวันที่ 10 ตุลาคม ค.ศ. 2016
ในเดือนพฤษภาคม ค.ศ. 2018 ลินเดอเลิฟมีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย เขาพลาดการลงเล่นนัดแรกที่พบกับเกาหลีใต้เพราะป่วย แต่ต่อมาในนัดหลัง ๆ เขาก็ได้ลงเล่น ในเดือนมีนาคม ค.ศ. 2019 ลินเดอเลิฟถูกเรียกติดทีมชาติในการแข่งขันฟุตบอลชิงแชมป์แห่งชาติยุโรป 2020 รอบคัดเลือก นัดที่จะพบกับโรมาเนียและนอร์เวย์ อย่างไรก็ตาม เขาถอนตัวจากทีมชาติด้วยเหตุผลส่วนตัว นั่นคือเป็นวันเกิดบุตรคนแรกของเขา ส่วนในการแข่งขัน เขาถูกแทนที่โดย Anton Tinnerholm
ชีวิตส่วนตัว

หลังจากที่ย้ายไปแมนเชสเตอร์ยูไนเต็ดใน ค.ศ. 2017 ลินเดอเลิฟประกาศหมั้นกับแฟนสาวที่คบกันมานานอย่าง Maja Nilsson พวกเขาสมรสกันที่สวีเดนในปลายเดือนพฤษภาคม ค.ศ. 2018 ในเดือนมีนาคม ค.ศ. 2019 พวกเขามีบุตรคนแรก
ขณะที่อยู่ในเมืองบ้านเกิดเมื่อเดือนสิงหาคม ค.ศ. 2020 ลินเดอเลิฟเป็นพยานเห็นโจรขี่จักรยานปล้นหญิงชราวัย 90 ปี เขาได้วิ่งตามโจรและจับโจรได้ก่อนที่จะตำรวจจะมาถึง ตำรวจกล่าวถึง "ความช่วยเหลือที่รวดเร็วและเฉลียวฉลาด" ของลินเดอเลิฟ
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วยแห่งชาติ> ลงเล่น | ถ้วยแห่งชาติ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Västerås SK | 2009 | ดิวิชัน 1 นอร์รา | 1 | 0 | — | — | — | — | — | — | — | — | 1 | 0 |
| Västerås SK | 2010 | ดิวิชัน 1 นอร์รา | 9 | 0 | — | — | — | — | — | — | — | — | 9 | 0 |
| Västerås SK | 2011 | Superettan | 27 | 0 | 1 | 0 | — | — | — | — | — | — | 28 | 0 |
| Västerås SK | 2012 | ดิวิชัน 1 นอร์รา | 13 | 0 | — | — | — | — | — | — | — | — | 13 | 0 |
| Västerås SK | รวม | รวม | 50 | 0 | 1 | 0 | — | — | — | — | — | — | 51 | 0 |
| ไบฟีกา เบ | 2012–13 | เซกุนดาลีกา | 15 | 0 | — | — | — | — | — | — | — | — | 15 | 0 |
| ไบฟีกา เบ | 2013–14 | เซกุนดาลีกา | 33 | 2 | — | — | — | — | — | — | — | — | 33 | 2 |
| ไบฟีกา เบ | 2014–15 | เซกุนดาลีกา | 41 | 2 | — | — | — | — | — | — | — | — | 41 | 2 |
| ไบฟีกา เบ | 2015–16 | ลีกาปรอ | 7 | 0 | — | — | — | — | — | — | — | — | 7 | 0 |
| ไบฟีกา เบ | รวม | รวม | 96 | 4 | — | — | — | — | — | — | — | — | 96 | 4 |
| ไบฟีกา | 2013–14 | ปรีไมราลีกา | 1 | 0 | 1 | 0 | 0 | 0 | 0 | 0 | — | — | 2 | 0 |
| ไบฟีกา | 2014–15 | ปรีไมราลีกา | 0 | 0 | 1 | 0 | 0 | 0 | 0 | 0 | 0 | 0 | 1 | 0 |
| ไบฟีกา | 2015–16 | ปรีไมราลีกา | 15 | 1 | 0 | 0 | 4 | 0 | 4 | 0 | 0 | 0 | 23 | 1 |
| ไบฟีกา | 2016–17 | ปรีไมราลีกา | 32 | 1 | 4 | 0 | 2 | 0 | 8 | 0 | 1 | 0 | 47 | 1 |
| ไบฟีกา | รวม | รวม | 48 | 2 | 6 | 0 | 6 | 0 | 12 | 0 | 1 | 0 | 73 | 2 |
| แมนเชสเตอร์ยูไนเต็ด | 2017–18 | พรีเมียร์ลีก | 17 | 0 | 3 | 0 | 3 | 0 | 5 | 0 | 1 | 0 | 29 | 0 |
| แมนเชสเตอร์ยูไนเต็ด | 2018–19 | พรีเมียร์ลีก | 30 | 1 | 3 | 0 | 0 | 0 | 7 | 0 | — | — | 40 | 1 |
| แมนเชสเตอร์ยูไนเต็ด | 2019–20 | พรีเมียร์ลีก | 35 | 1 | 5 | 0 | 3 | 0 | 4 | 0 | — | — | 47 | 1 |
| แมนเชสเตอร์ยูไนเต็ด | 2020–21 | พรีเมียร์ลีก | 2 | 0 | 0 | 0 | 0 | 0 | 0 | 0 | — | — | 2 | 0 |
| แมนเชสเตอร์ยูไนเต็ด | รวม | รวม | 84 | 2 | 11 | 0 | 6 | 0 | 16 | 0 | 1 | 0 | 118 | 2 |
| รวมทั้งหมด | รวมทั้งหมด | รวมทั้งหมด | 278 | 8 | 18 | 0 | 12 | 0 | 28 | 0 | 2 | 0 | 338 | 8 |
↑  รวม Svenska Cupen, Taça de Portugal และเอฟเอคัพ
↑  รวม Taça da Liga และอีเอฟแอลคัพ
↑  รวมยูฟ่าแชมเปียนส์ลีกและยูฟ่ายูโรปาลีก
↑  ลงเล่นใน Supertaça Cândido de Oliveira
↑  ลงเล่นในยูฟ่าซูเปอร์คัพ
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
สวีเดน: 
| สวีเดน | 2016 | 11 | 1 |
| สวีเดน | 2017 | 7 | 0 |
| สวีเดน | 2018 | 11 | 1 |
| สวีเดน | 2019 | 4 | 1 |
| สวีเดน | 2020 | 1 | 0 |
| รวมทั้งหมด | รวมทั้งหมด | 34 | 3 |
สถิติอาชีพ > ประตูในนามทีมชาติ

| ลำดับ | วันที่ | สนาม | คู่แข่ง | ประตู | ผล | รายการแข่งขัน |
| --- | --- | --- | --- | --- | --- | --- |
| 1 | 10 ตุลาคม 2016 | Friends Arena โซลนา สวีเดน |  บัลแกเรีย | 3–0 | 3–0 | ฟุตบอลโลก 2018 รอบคัดเลือก |
| 2 | 20 พฤศจิกายน 2018 | Friends Arena โซลนา สวีเดน |  รัสเซีย | 1–0 | 2–0 | ยูฟ่าเนชันส์ลีก ฤดูกาล 2018–19 ลีกบี |
| 3 | 5 กันยายน 2019 | Tórsvøllur ทอร์เชาน์ หมู่เกาะแฟโร |  หมู่เกาะแฟโร | 3–0 | 4–0 | ฟุตบอลชิงแชมป์แห่งชาติยุโรป 2020 รอบคัดเลือก |
เกียรติประวัติ > สโมสร

Västerås SK
ดิวิชัน 1 นอร์รา: 2010
ไบฟีกา
ปรีไมราลีกา: 2013–14, 2015–16, 2016–17
Taça de Portugal: 2013–14, 2016–17
Taça da Liga: 2015–16
Supertaça Cândido de Oliveira: 2016
แมนเชสเตอร์ยูไนเต็ด
อีเอฟแอลคัพ: 2022–23
เกียรติประวัติ > ทีมชาติ

สวีเดน
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2015
เกียรติประวัติ > รางวัลส่วนตัว

ทีมยอดเยี่ยมในฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2015
กองหลังยอดเยี่ยมฟุตโบลส์กาลัน: 2016, 2019
ทีมผู้เล่นหน้าใหม่ยอดเยี่ยมในยูฟ่าแชมเปียนส์ลีก: 2016
กุลด์โบลเลน: 2018, 2019
แหล่งข้อมูลอื่น

Profile at the Manchester United F.C. website
วิกตอร์ ลินเดอเลิฟ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
สถิติของ วิกตอร์ ลินเดอเลิฟ ที่ Soccerbase
| ด ค กผู้เล่นชุดปัจจุบันของสโมสรฟุตบอลแมนเชสเตอร์ยูไนเต็ด  |
| --- | --- |
 1 บายึนดือร์  2 ลินเดอเลิฟ  3 มาซราอุย  4 เดอ ลิคต์  5 แมไกวร์  6 มาร์ติเนซ  7 เมานต์  8 ฟือร์นังดึช (c)  9 ฮอยลุนด์  10 แรชฟอร์ด  11 ซีร์กเซ  12 มาลาเซีย  14 อีเรกเซิน  15 โยโร  16 ดียาโล  17 การ์นาโช  18 กาเซมีรู  20 ดาโล  21 อังโตนี  22 ฮีตัน  23 ชอว์  24 ออนานา  25 อูการ์เต  35 เอฟวันส์  36 วีทลีย์  37 เมนู  41 อามาส  43 คอลเยอร์  44 กอร์  ผู้จัดการ: เติน ฮัค 
ลินเดอเลิฟ (ขวา) กับคู่เซ็นเตอร์แบ็ก คริส สมอลลิง ในนัดที่พบสโมสรกีฬากลางแห่งกองทัพบก มอสโก ในยูฟ่าแชมเปียนส์ลีก
ลินเดอเลิฟในทีมชาติสวีเดน นัดที่พบกับสเปนในปี 2019
เฮลซิงกิ

| เฮลซิงกิ Helsinki – Helsingfors |
| --- | --- |
เมืองหลวง
Helsingin kaupunki Helsingfors stad City of Helsinki
ตามเข็มจากบน: อาสนวิหารเฮลซิงกิ, เฮลซิงกิตอนกลาง, ซาโนมากับคีอัสมา, ใจกลางนครยามค่ำคืน, ชายหาดออรินโกลาห์ตี, รัฐสภา และ ซูโอเมนลินนา
   ตราอาร์ม
สมญา: Stadi, Hesa
Location in the Uusimaa region and the Helsinki sub-region
ประเทศ: ฟินแลนด์
ภูมิภาค:  Uusimaa
อนุภูมิภาค: Helsinki
Charter: 1550
Capital city: 1812
การปกครอง
 • Lord Mayor: Jussi Pajunen
 • Mayor: To be elected in 2017
พื้นที่
 • เขตเมือง: 672.08 ตร.กม. (259.49 ตร.ไมล์)
 • รวมปริมณฑล: 3,697.52 ตร.กม. (1,427.62 ตร.ไมล์)
ประชากร
 • เขตเมือง: 1,231,595 คน
 • ความหนาแน่นเขตเมือง: 1,800 คน/ตร.กม. (4,700 คน/ตร.ไมล์)
 • รวมปริมณฑล: 1,431,641 คน
 • ความหนาแน่นรวมปริมณฑล: 387.2 คน/ตร.กม. (1,003 คน/ตร.ไมล์)
เดมะนิม: helsinkiläinen (Finnish) helsingforsare (Swedish) Helsinkian (English)
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
รหัสพื้นที่: +358-9
Climate: Dfb
เว็บไซต์: www.hel.fi
เฮลซิงกิ (ฟินแลนด์: Helsinki, ออกเสียง: [ˈhelsiŋki] ( ฟังเสียง); สวีเดน: Helsingfors, ภาษาสวีเดนถิ่นฟินแลนด์: [hɛlsɪŋˈfɔrs] ( ฟังเสียง)) เป็นเมืองหลวงและเมืองที่ใหญ่ที่สุดของประเทศฟินแลนด์ ตั้งอยู่ทางใต้ของประเทศ ริมชายฝั่งอ่าวฟินแลนด์ ตัวเมืองมีประชากรประมาณ 600,000 คน เฮลซิงกิอยู่ติดกับเมืองวันตาและเอสโปซึ่งรวมตั้งเป็นเขตเมืองหลวงหรือมหานครเฮลซิงกิ มีประชากรเกือบหนึ่งล้านคน และถ้านับเขตที่อยู่อาศัยในปริมณฑลด้วยจะมีประชากรมากกว่า 1.2 ล้านคน
เฮลซิงฟอร์สเป็นชื่อเมืองดั้งเดิม และยังคงเป็นชื่อเมืองในภาษาสวีเดนในปัจจุบัน ในอดีตเป็นชื่อที่ใช้ในระดับนานาชาติด้วย
ประวัติ

ในปีพ.ศ. 2093 พระเจ้ากุสตาฟที่ 1 แห่งสวีเดน ทรงก่อตั้งเมืองเฮลซิงกิขึ้นเพื่อเป็นศูนย์กลางการค้า แข่งกับเมืองทาลลินน์ซึ่งตั้งอยู่ทางตอนใต้ของอ่าวฟินแลนด์ จากคำแนะนำของผู้เชี่ยวชาญทางการทหาร เฮลซิงกิจึงตั้งอยู่ที่ปากแม่น้ำวันตา ได้รับการปกป้องจากบรรดาเกาะเล็กๆทั้งหลาย ในช่วงแรกเฮลซิงกิไม่ประสบความสำเร็จมากนัก 90 ปีต่อมา สมเด็จพระราชินีคริสตินา ทรงดำริให้ย้ายเมืองไปทางใต้ 5 กิโลเมตร ซึ่งเป็นที่ตั้งปัจจุบันของเมือง เฮลซิงกิได้รับสถานะเป็นเมืองสำคัญ สามารถทำการค้าขายกับต่างประเทศได้ แต่ในเวลานี้สวีเดนได้ครอบครองทางใต้ของอ่าวฟินแลนด์แล้ว เฮลซิงกิจึงไม่มีความสำคัญมากนัก และยังคงเป็นเมืองเล็กๆอยู่
ในปีพ.ศ. 2291 เริ่มมีการสร้างฐานทัพ Suomenlinna บนหมู่เกาะบริเวณปากอ่าวของเฮลซิงกิ การก่อสร้างนี้ส่งผลต่อเฮลซิงกิจากการที่คนงานนับพันคนเข้ามาทำให้การค้าเจริญเติบโตขึ้น รวมถึงทหารประจำการที่มาพร้อมกับครอบครัวและวัฒนธรรมแบบชาวสวีเดนชั้นสูง
พ.ศ. 2351-52 เกิดสงครามระหว่างรัสเซียและสวีเดน ดินแดนฟินแลนด์ตกเป็นส่วนหนึ่งของสวีเดนในฐานะราชรัฐปกครองตนเองฟินแลนด์ ชาวฟินแลนด์บางส่วนเริ่มสนับสนุนความคิดการตั้งเฮลซิงกิเป็นเมืองหลวงของราชรัฐ ความคิดนี้ได้รับการสนับสนุนจากฝั่งรัสเซียเช่นกัน เนื่องจากเฮลซิงกิอยู่ใกล้กับเซนต์ปีเตอส์เบิร์กมากกว่า และมีอิทธิพลของสวีเดนน้อยกว่าตุรกุซึ่งเป็นเมืองหลวงเดิม ซาร์อเล็กซานเดอร์ที่ 1 จึงตั้งเฮลซิงกิเป็นเมืองหลวงของฟินแลนด์แทนที่ตุรกุในปีพ.ศ. 2355 จากการที่เฮลซิงกิถูกทำลายด้วยไฟในปี 2351 ทำให้ซาร์วางแผนที่จะสร้างเมืองขึ้นใหม่ ได้มีการแต่งตั้งวิศวกรชาวฟินแลนด์ให้ออกแบบเมืองใหม่ และเชิญสถาปนิกชาวเยอรมันมาร่วมงาน มีการสร้างอาคารใหม่จำนวนมาก รวมถึงการย้ายมหาวิทยาลัยมาจากตุรกุด้วย สถาปัตยกรรมที่สร้างใหม่นี้มีรูปแบบนีโอคลาสสิกตามแบบเมืองเซนต์ปีเตอส์เบิร์ก เฮลซิงกิได้กลายมาเป็นศูนย์กลางทางการปกครองและวัฒนธรรม
ในช่วงสงครามกลางเมืองฟินแลนด์ พ.ศ. 2461 เฮลซิงกิถูกยึดโดยฝ่ายแดงในเดือนมกราคม วุฒิสภาย้ายไปประจำการที่เมืองวาซา กองทัพฝ่ายขาว ร่วมกับทหารเยอรมันสามารถยึดเฮลซิงกิกลับมาได้ในเดือนเมษายน เฮลซิงกิได้รับความเสียหายไม่มากนัก ในช่วงสงครามฤดูหนาวและสงครามต่อเนื่อง (ช่วงสงครามโลกครั้งที่สอง) เฮลซิงกิถูกโจมตีทางอากาศจากสหภาพโซเวียต อย่างไรก็ตาม เฮลซิงกิได้รับความเสียหายไม่มากนักเมื่อเปรียบเทียบกับเมืองสำคัญอื่นๆในยุโรป เฮลซิงกิยังเป็นหนึ่งในสามเมืองหลวงของประเทศในทวีปยุโรปที่เข้าร่วมสงครามที่ไม่ถูกยึดครองโดยฝ่ายศัตรู (อีกสองเมืองคือลอนดอนและมอสโก)
สถาปัตยกรรม

หลังจากเฮลซิงกิถูกตั้งเป็นเมืองหลวง เฮลซิงกิก็ถูกแปรสภาพจากเมืองเล็กๆที่มีประชากรเพียง 4,000 คนเป็นศูนย์กลางการปกครองของฟินแลนด์ สถาปัตยกรรมที่เกิดขึ้นในช่วงนี้ได้รับอิทธิพลจากจักรวรรดิรัสเซีย โดยเฉพาะรูปแบบนีโอคลาสสิกตามแบบเมืองเซนต์ปีเตอส์เบิร์ก คาร์ล ลุดวิก เองเกล ชาวเยอรมัน ทำหน้าที่เป็นสถาปนิกใหญ่ในโครงการสร้างเมืองใหม่นี้ ศูนย์กลางของแผนอยู่ที่จัตุรัสวุฒิสภา (Senaatintori; Senatstorgot) ซึ่งมีขนาดใหญ่รองรับคนได้หลายหมื่นคน สิ่งก่อสร้างสำคัญบริเวณจัตุรัสนี้คืออาสนวิหาร (ในอดีตเรียกโบสถ์นิโคลัส) ซึ่งตั้งอยู่ทางทิศเหนือของจัตุรัส ทางทิศตะวันออกและตะวันตกเป็นทำเนียบรัฐบาลและอาคารหลักของมหาวิทยาลัยตามลำดับ อาคารสองหลังนี้มีขนาดใกล้เคียงกัน ทำเนียบรัฐบาลมีเสาหินแบบคอรินเธียน ในขณะที่อาคารมหาวิทยาลัยเป็นแบบไอออนิก สิ่งก่อสร้างทั้งสามนี้เป็นผลงานของเองเกล เช่นเดียวกับสิ่งก่อสร้างอีกหลายแห่ง อาคารที่มีชื่อเสียงของเองเกลอีกแห่งหนึ่งคือห้องสมุดมหาวิทยาลัย ซึ่งได้รับการยกย่องในเรื่องความงดงาม อิทธิพลของรัสเซียอีกอย่างหนึ่งคือโบสถ์ออร์โธดอกซ์ ซึ่งแห่งที่สำคัญของเฮลซิงกิคือมหาวิหารอุสเปนสกี ก่อสร้างในช่วงปีพ.ศ. 2405-2411
เฮลซิงกิยังมีชื่อเสียงในด้านสถาปัตยกรรมแบบอาร์ตนูโว (Jugenstil) โดยมีสถาปนิกคนสำคัญคือเอเลียล ซาริเนน ในช่วงแรกซาริเนนร่วมงานกับสถาปนิกอีกสองคนในบริษัท Gesellius, Lindgren & Saarinen ผลงานที่สำคัญในเฮลซิงกิคือพิพิธภัณฑ์แห่งชาติ ออกแบบในปีพ.ศ. 2445 ผลงานสำคัญของซาริเนนอีกอย่างหนึ่งคือสถานีรถไฟกลางเฮลซิงกิ
อาคารรัฐสภา (Eduskuntatalo) เป็นผลงานนีโอคลาสสิกชิ้นสำคัญของฟินแลนด์ยุคหลังประกาศเอกราช ออกแบบโดยโยฮัน ซิกฟริด ซิเรน ในปีพ.ศ. 2467 และสร้างเสร็จในปีพ.ศ. 2474 ภายหน้าอาคารเป็นเสาหินแบบคอรินเธียน 14 ต้น
สถาปัตยกรรมแบบประโยชน์นิยม (อังกฤษ: functionalism) ได้รับความนิยมในฟินแลนด์ยุคใหม่ อัลวาร์ อาลโต เป็นสถาปนิกชาวฟินแลนด์ที่มีชื่อเสียงในด้านนี้ โดยมีสิ่งก่อสร้างในเฮลซิงกิคือหอฟินแลนเดีย
ทำเนียบรัฐบาล (Valtioneuvosto)
มหาวิหารอุสเปนสกี (Uspenskin katedraali)
พิพิธภัณฑ์แห่งชาติ (Suomen kansallismuseo)
อาคารรัฐสภา (Eduskuntatalo)
หอฟินแลนเดีย (Finlandia-talo)
ศิลปะและวัฒนธรรม

ที่เซนาทสแคว์เมื่อเดือนกันยายน/ตุลาคม 2010 งานนิทรรศการศิลปะกลางแจ้งที่ใหญ่ที่สุดในฟินแลนด์: มีผู้เข้าชมงานนิทรรศการสากล United Buddy Bears ประมาณ 1.4 ล้านคน
แหล่งข้อมูลอื่น

แผนที่เมืองเฮลซิงกิ เก็บถาวร 2010-03-18 ที่ เวย์แบ็กแมชชีน (ฟินแลนด์)
เว็บไซต์อย่างเป็นทางการ เก็บถาวร 2016-03-30 ที่ เวย์แบ็กแมชชีน (อังกฤษ)
Helsinki.fi City Portal (อังกฤษ)
| ด ค กเมืองหลวงทางวัฒนธรรมของยุโรป |
| --- | --- |
 1985 เอเธนส์ 1986 ฟลอเรนซ์ 1987 อัมสเตอร์ดัม 1988 เบอร์ลินตะวันตก 1989 ปารีส 1990 กลาสโกว์ 1991 ดับลิน 1992 มาดริด 1993 แอนต์เวิร์ป 1994 ลิสบอน 1995 นครลักเซมเบิร์ก 1996 โคเปนเฮเกน 1997 เทสซาโลนีกี 1998 สต็อกโฮล์ม 1999 ไวมาร์ 2000 เรคยาวิก บาร์เกิน เฮลซิงกิ บรัสเซลส์ ปราก กรากุฟ ซานเตียโกเดกอมโปสเตลา อาวีญง โบโลญญา 2001 รอตเทอร์ดาม โปร์ตู 2002 บรูช ซาลามังกา 2003 กราทซ์ ปลอฟดิฟ 2004 เจนัว ลีล 2005 คอร์ก 2006 แพทรัส 2007 นครลักเซมเบิร์ก ซีบิว 2008 ลิเวอร์พูล สตาวังเงอร์ 2009 ลินทซ์ วิลนีอัส 2010 เอ็สเซิน อิสตันบูล เปช 2011 ตุรกุ ทาลลินน์ 2012 มารีบอร์ กีมาไรช์ 2013 กอชิตเซ มาร์แซย์ 2014 อือมิยอ รีกา 2015 มงส์ เปิลแซ็ญ 2016 ซานเซบัสเตียน วรอตสวัฟ 2017 ออร์ฮูส แพฟอส 2018 วัลเลตตา เลวาร์เดิน 2019 ปลอฟดิฟ มาเตรา 2020–เมษายน 2021 ริเยกา กอลเวย์ 2022 เกานัส แอฌวลต์เซิชท์ นอวีซาด 2023 แว็สเปรม ตีมีชออารา เอเลฟซีนา 2024 ตาร์ตู บาทอิชเชิล บูเดอ 2025 นอวากอรีตซา / โกริตเซีย เค็มนิทซ์ 2026 โอวลุ เตรนชีน 2027 เลียปายา 
| ด ค ก เมืองเจ้าภาพกีฬาโอลิมปิกฤดูร้อน |
| --- | --- |
 1896:  เอเธนส์  1900:  ปารีส  1904:  เซนต์หลุยส์  1908:  ลอนดอน  1912:  สต็อกโฮล์ม  1916: ไม่มี[c1]  1920:  แอนต์เวิร์ป  1924:  ปารีส  1928:  อัมสเตอร์ดัม  1932:  ลอสแอนเจลิส  1936:  เบอร์ลิน  1940: ไม่มี[c2]  1944: ไม่มี[c2]  1948:  ลอนดอน  1952:  เฮลซิงกิ  1956:  เมลเบิร์น  1960:  โรม  1964:  โตเกียว  1968:  เม็กซิโกซิตี  1972:  มิวนิก  1976:  มอนทรีออล  1980:  มอสโก  1984:  ลอสแอนเจลิส  1988:  โซล  1992:  บาร์เซโลนา  1996:  แอตแลนตา  2000:  ซิดนีย์  2004:  เอเธนส์  2008:  ปักกิ่ง  2012:  ลอนดอน  2016:  รีโอเดจาเนโร  2020:  โตเกียว[c3]  2024:  ปารีส  2028:  ลอสแอนเจลิส  2032:  บริสเบน  2036: TBA 
[c1] ถูกยกเลิกเนื่องจากเกิดสงครามโลกครั้งที่หนึ่ง; [c2] ถูกยกเลิกเนื่องจากเกิดสงครามโลกครั้งที่สอง; [c3] เลื่อนไปปี ค.ศ. 2021 เนื่องจากเกิดการระบาดทั่วของไวรัสโคโรนา
อาสนวิหารของเฮลซิงกิ เป็นที่หมายตาของกรุงเฮลซิงกิ
กียอร์กีเย กียอร์กียู-เดฌ

| กียอร์กีเย กียอร์กียู-เดฌ |
| --- | --- |


เลขาธิการพรรคคอมมิวนิสต์โรมาเนีย
ดำรงตำแหน่ง 1944 – 1954 1955 - 19 มีนาคม 1965
ก่อนหน้า: Ștefan Foriș (1944) Gheorghe Apostol (1955)
ถัดไป: Gheorghe Apostol (1954) นีกอลาเอ ชาวูเชสกู (1965)
ประธานาธิบดีแห่งสาธารณรัฐประชาชนโรมาเนีย
ดำรงตำแหน่ง 21 มีนาคม ค.ศ. 1961 – 19 มีนาคม ค.ศ. 1965
ก่อนหน้า: Ion Gheorghe Maurer
ถัดไป: Chivu Stoica
นายกรัฐมนตรีแห่งสาธารณรัฐสังคมนิยมโรมาเนีย
ดำรงตำแหน่ง 2 มิถุนายน 1952 – 2 ตุลาคม 1955
ก่อนหน้า: Petru Groza
ถัดไป: Chivu Stoica
 
ข้อมูลส่วนบุคคล
เกิด: 8 พฤศจิกายน ค.ศ. 1901 บือร์ลัด ราชอาณาจักรโรมาเนีย
เสียชีวิต: 19 มีนาคม ค.ศ. 1965(1965-03-19) (63 ปี) บูคาเรสต์ สาธารณรัฐสังคมนิยมโรมาเนีย
เชื้อชาติ: โรมาเนีย
ศาสนา: ไม่มี (อเทวนิยม)
พรรคการเมือง: พรรคคอมมิวนิสต์โรมาเนีย
คู่สมรส: Maria Alexe

กียอร์กีเย กียอร์กียู-เดฌ (โรมาเนีย: Gheorghe Gheorghiu-Dej; 8 พฤศจิกายน ค.ศ. 1901 - 19 มีนาคม ค.ศ. 1965) เป็นเลขาธิการพรรคคอมมิวนิสต์โรมาเนีย ระหว่าง ค.ศ. 1944 - 1955 ต่อมาได้รับตำแหน่งนายกรัฐมนตรี ระหว่าง ค.ศ. 1952 - 1955 และ ดำรงตำแหน่งประธานาธิบดีประเทศสาธารณรัฐประชาชนโรมาเนีย ตั้งแต่ปี ค.ศ. 1961 จนเสียชีวิตในปี ค.ศ. 1965
กาลัตส์

| กาลัตส์ |
| --- | --- |
ที่ตั้งเทศมณฑล
   
   ตราอาร์ม
สมญา: The city of the linden trees
สถานที่ตั้งของเทศมณฑลกาลัตส์
กาลัตส์ที่ตั้งของกาลัตส์ในประเทศโรมาเนีย
พิกัด: 45°25′24″N 28°2′33″E﻿ / ﻿45.42333°N 28.04250°E﻿ / 45.42333; 28.04250
ประเทศ:  โรมาเนีย
เทศมณฑล: เทศมณฑลกาลัตส์
ฐานะ: เมืองหลักของเทศมณฑล
ก่อตั้ง: ก่อนศตวรรษที่ 14
บันทึกอย่างเป็นทางการ: 1445
การปกครอง
 • นายกเทศมนตรี  (2020-2024): Ionuț Pucheanu (PSD)
พื้นที่
 • ที่ตั้งเทศมณฑล: 246.4 ตร.กม. (95.1 ตร.ไมล์)
ความสูง: 55 เมตร (180 ฟุต)
ประชากร (2011 census)
 • ที่ตั้งเทศมณฑล: 249,432 คน
 • ประมาณ (2016): 304,340 คน
 • ความหนาแน่น: 1,000 คน/ตร.กม. (2,600 คน/ตร.ไมล์)
 • รวมปริมณฑล: 322,501 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 800xxx
รหัสพื้นที่: +40 x36
ป้ายทะเบียนรถ: GL
เว็บไซต์: www.primariagalati.ro
กาลัตส์ (โรมาเนีย: Galați, ออกเสียง: [ɡaˈlatsʲ] ( ฟังเสียง)) เป็นเมืองศูนย์กลางการปกครองของเทศมณฑลกาลัตส์ ในภูมิภาคทางภูมิศาสตร์ที่ชื่อมอลเดเวียตะวันตก ตั้งอยู่ทางทิศตะวันออกของประเทศโรมาเนีย กาลัตส์เป็นเมืองท่าบนฝั่งแม่น้ำดานูบ
จากข้อมูลสำมะโนปี 2021 เมืองมีประชากรมากเป็นอันดับ 8 ของประเทศ กาลัตส์เป็นเมืองศูนย์กลางเศรษฐกิจที่เกี่ยวข้องกับท่าเรือกาลัตส์ อู่ซ่อมเรือ และโรงงานเหล็กที่ใหญ่ที่สุดของโรมาเนียที่ชื่อโรงงานเหล็กกาลัตส์
เปร์เกเล

คำหยาบภาษาฟินแลนด์
เปร์เกเล (ฟินแลนด์: Perkele, ออกเสียง: [ˈperkele] ( ฟังเสียง)) เป็นศัพท์ภาษาฟินแลนด์ที่แปลว่า "ดวงวิญญาณชั่วร้าย" และเป็นคำหยาบภาษาฟินแลนด์ยอดนิยมที่มีการใช้งานคล้ายกับวลี "god damn" ในภาษาอังกฤษ แม้ว่าจะถือว่าเป็นคำดูหมิ่นมากกว่าก็ตาม ศัพท์นี้น่าจะเป็นคำหยาบภาษาฟินแลนด์ที่เป็นที่รู้จักในระดับสากลมากที่สุด
ศัพทมูลวิทยา

ชื่อนี้มีต้นตอจากตระกูลภาษาอินโด-ยูโรเปียน โดยที่ Perkwunos เป็นพระนามของเทพแห่งสายฟ้าที่มีการสร้างขึ้นใหม่
นักวิจัยบางส่วนถือว่าเปร์เกเลเป็นพระนามดั้งเดิมของอุกโก เทพแห่งสายฟ้าผู้เป็นหัวหน้าเทพของบรรดาเทพในลัทธินอกศาสนาฟินแลนด์ แต่นักวิจัยทุกคนไม่ได้มีมุมมองแบบเดียวกัน มีศัพท์ที่มีความใกล้เคียงในกลุ่มภาษาฟินนิกอื่น ๆ เช่น ในภาษาเอสโตเนีย põrgu แปลว่านรก ส่วนภาษาคาเรเลีย perkeleh หมายถึงดวงวิญญาณชั่วร้าย
ศัพทมูลวิทยา > อิทธิพลของศาสนาคริสต์

เมื่อฟินแลนด์ถูกทำให้เป็นคริสเตียน เทพฟินแลนด์เก่าหลายพระองค์จึงถือเป็นมารร้าย นั่นทำให้เกิดการใช้งานคำว่า "Perkele" ในคัมภีร์ไบเบิลภาษาฟินแลนด์ที่มีความหมายว่า "มาร" ภายหลังคำนี้จึงมีความหมายเป็น paholainen (ผู้ชั่วร้าย) ในหนังสือแปลอื่น ๆ
วิกิพีเดียภาษาฟินแลนด์

| --- | --- |

ภาพจับหน้าจอ หน้าหลักของวิกิพีเดียภาษาฟินแลนด์
ประเภท: สารานุกรมออนไลน์
ภาษาที่ใช้ได้: ภาษาฟินแลนด์
สำนักงานใหญ่: ไมแอมี รัฐฟลอริดา
เจ้าของ: มูลนิธิวิกิมีเดีย
ยูอาร์แอล: fi.wikipedia.org
เชิงพาณิชย์: ไม่
ลงทะเบียน: ไม่จำเป็น
เปิดตัว: 2002; 22 ปีที่แล้ว (2002)
วิกิพีเดียภาษาฟินแลนด์ (ฟินแลนด์: Suomenkielinen Wikipedia) เป็นสารานุกรมวิกิพีเดียที่จัดทำขึ้นในภาษาฟินแลนด์ เริ่มสร้างเมื่อ ค.ศ. 2002 ปัจจุบันวิกิพีเดียภาษาฟินแลนด์มีบทความประมาณ 583,000 บทความ (พฤศจิกายน 2024) วิกิพีเดียเป็นสารานุกรมเดียวในภาษาฟินแลนด์ที่ยังคงอัปเดตอยู่
ใน ค.ศ. 2013 หนังสือพิมพ์ Helsingin Sanomat ได้ตรวจสอบความน่าเชื่อถือของวิกิพีเดียภาษาฟินแลนด์ ผู้วิจัยใช้ผู้เชี่ยวชาญในการประเมินคุณภาพบทความจำนวน 134 บทความแบบสุ่ม และพบว่าร้อยละ 70 ของบทความทั้งหมดได้คะแนนดีในด้านความถูกต้อง
ภาพ

โลโกครบ 400,000 บทความของวิกิพีเดียภาษาฟินแลนด์ (29 สิงหาคม ค.ศ. 2016)
บทความแรกสุดที่บันทึกไว้